เอกสารแนบ 5: อื่นๆ: รายงานคณะกรรมการตรวจสอบ

คณะกรรมการบริษัทมีมติแต่งตั้งคณะกรรมการตรวจสอบของบริษัทฯ
ซึ่งมีคุณสมบัติและขอบเขตหน้าที่ตามประกาศตลาดหลักทรัพย์แห่งประเทศไทย เรื่อง
คุณสมบัติและขอบเขตการดำเนินงานของคณะกรรมการตรวจสอบ พ.ศ. 2552
โดยคณะกรรมการตรวจสอบของบริษัทฯ ประกอบด้วย กรรมการอิสระผู้ทรงคุณวุฒิ จำนวน 3 ท่าน
ได้แก่ 1) พล.ต.อ.อำนาจ อันอาตม์งาม

2) นายณฐพร อิงคนินันท์ และ 3) นางสาวพิมพ์วลัญช์ สุวัตถิกุล โดยมีนายยศกร สุพงศ์ภิญโญ
เป็นเลขานุการคณะกรรมการตรวจสอบ

ในระหว่างปี 2560 คณะกรรมการตรวจสอบ ได้ปฏิบัติหน้าที่อย่างเป็นอิสระ
ตามขอบเขตอำนาจและหน้าที่ที่ระบุในกฎบัตรของคณะกรรมการตรวจสอบและตามที่ได้รับมอบหมายจากคณะกรรมการบริษัท
สรุปสาระสำคัญในการปฏิบัติหน้าที่ ดังต่อไปนี้

(1) การประชุมและเข้าร่วมประชุมของกรรมการตรวจสอบในรอบปี 2560
คณะกรรมการตรวจสอบมีการประชุมทั้งสิ้น 6 ครั้ง
ในการนี้ได้มีการประชุมร่วมกับผู้สอบบัญชีของบริษัทฯ อย่างเป็นอิสระจำนวน 4 ครั้ง

(2) การสอบทานรายงานทางการเงิน
คณะกรรมการตรวจสอบได้สอบทานข้อมูลทางการเงินระหว่างกาลและงบการเงินประจำปี 2560
(ประชุมครั้งที่ 1/2561 เมื่อวันที่ 27 กุมภาพันธ์ 2561 เพื่อสอบทานงบการเงินประจำปี 2560)
ของบริษัทฯ และบริษัทย่อยร่วมกับฝ่ายบริหาร และผู้สอบบัญชีจากบริษัท ไพรซ์วอเตอร์เฮาส์คูเปอร์ส
เอบีเอเอส จำกัด โดยได้รับฟังและนำข้อสังเกตเพิ่มเติมต่างๆ
ของผู้สอบบัญชีมาพิจารณาและปรึกษาร่วมกับฝ่ายบริหารเพื่อปรับปรุงระบบการบัญชีและการดำเนินงานที่เกี่ยวข้องของบริษัทฯ
ให้เหมาะสมยิ่งขึ้น นอกจากนี้คณะกรรมการตรวจสอบได้ให้ข้อคิดเห็นต่างๆ
เพิ่มเติมเพื่อให้งบการเงินและรายงานทางการเงินของบริษัทฯ มีข้อมูลครบถ้วน ถูกต้อง
เป็นไปตามมาตรฐานการบัญชีและกฎระเบียบที่เกี่ยวข้อง โดยบริษัทฯ
สามารถเปิดเผยงบการเงินและรายงานทางการเงินได้ตามระยะเวลาที่ตลาดหลักทรัพย์แห่งประเทศไทย
(“ตลาดหลักทรัพย์ฯ”) กำหนด สำหรับรอบปี 2560
คณะกรรมการตรวจสอบมีความเห็นเช่นเดียวกับผู้สอบบัญชีว่างบการเงินของบริษัทฯ
แสดงรายการโดยถูกต้องตามที่ควรในสาระสำคัญตามมาตรฐานการรายงานทางการเงิน

(3) การสอบทานระบบการควบคุมภายใน มีการสอบทานให้บริษัทฯ
มีระบบการควบคุมภายในและระบบการตรวจสอบภายในที่เพียงพอเหมาะสมและมีประสิทธิผล
โดยมีการสอบทานระบบการควบคุมภายในและประเมินความเพียงพอของระบบการควบคุมภายในของบริษัทฯ
ตามเกณฑ์ของตลาดหลักทรัพย์ฯ และสำนักงานคณะกรรมการกำกับหลักทรัพย์และตลาดหลักทรัพย์
(“สำนักงาน ก.ล.ต.”)
และมีความเห็นที่สอดคล้องกับฝ่ายตรวจสอบภายในและผู้สอบบัญชีว่าระบบการควบคุมภายในของบริษัทฯ
มีความเหมาะสมเพียงพอและไม่พบจุดอ่อนหรือปัญหาที่เป็นสาระสำคัญ
ซึ่งจะเป็นปัจจัยเสี่ยงทำให้เกิดผลกระทบต่อการดำเนินธุรกิจอย่างมีนัยสำคัญ
รวมถึงได้ติดตามการดำเนินการแก้ไขปรับปรุงระบบงานของหน่วยงานต่างๆ
ตามรายงานผลการตรวจสอบของฝ่ายตรวจสอบภายในในประเด็นต่างๆ
เพื่อให้มั่นใจว่าปัญหาหรือข้อบกพร่องในระบบงานได้รับการปรับปรุงหรือแก้ไขภายในระยะเวลาที่กำหนดอย่างเหมาะสม

(4) การสอบทานการกำกับดูแลกิจการที่ดี
กำกับดูแลให้มีการปฏิบัติตามจรรยาบรรณทางธุรกิจด้วยความรับผิดชอบต่อสังคมและสิ่งแวดล้อม
รวมถึงนโยบายต่อต้านการทุจริตและคอร์รัปชั่นของผู้บริหารและพนักงาน
ให้มีการเปิดเผยข้อมูลตามเกณฑ์ที่กำหนดของตลาดหลักทรัพย์ฯ และสำนักงาน ก.ล.ต.
โดยพิจารณาและให้ความเห็นชอบรายงานข้อมูลในแบบแสดงรายการข้อมูลประจำปี (56-1)
และรายงานประจำปี (56-2)
และในปีนี้คณะกรรมการตรวจสอบได้พิจารณาการจัดประชุมผู้ถือหุ้นของบริษัทฯ
ให้มีการดำเนินการที่เป็นไปตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์หรือกฎหมายที่เกี่ยวข้อง ทั้งนี้
คณะกรรมการตรวจสอบได้สอบทานการทำธุรกรรมที่เป็นรายการระหว่างกัน
หรือรายการที่อาจมีความขัดแย้ง

ทางผลประโยชน์เพื่อให้มั่นใจว่าบริษัทฯ
ได้ดำเนินการตามเกณฑ์และข้อกำหนดของหน่วยงานที่กำกับดูแลและมีความเห็นว่ารายการระหว่างกันที่เกิดขึ้นได้ดำเนินการอย่างสมเหตุสมผลและคำนึงถึงประโยชน์สูงสุดของบริษัทฯ
และการดำเนินการของฝ่ายบริหารเป็นไปตามนโยบายการทำรายการที่เกี่ยวโยงกันซึ่งอนุมัติโดยคณะกรรมการบริษัท
ตลอดจนกฎเกณฑ์ข้อบังคับของตลาดหลักทรัพย์ฯ หรือหน่วยงานที่กำกับดูแลอย่างครบถ้วน

(5) การกำกับดูแลงานตรวจสอบภายใน มีการพิจารณาและสอบทานงานของฝ่ายตรวจสอบภายใน
แผนการตรวจสอบภายใน พร้อมทั้งทบทวนงานตรวจสอบให้เหมาะสมกับสภาพธุรกิจที่เปลี่ยนแปลงไป
เพื่อให้งานตรวจสอบมีการพัฒนาไปในเชิงป้องกันมากกว่าการแก้ไขปัญหา นอกจากนี้
คณะกรรมการตรวจสอบได้พิจารณาทบทวนกฎบัตรของฝ่ายตรวจสอบภายในและเพื่อให้เกิดการดำรงไว้ซึ่งความเป็นอิสระ
ผู้ตรวจสอบภายในสามารถติดต่อกับคณะกรรมการตรวจสอบได้โดยไม่จำกัดและอย่างเป็นอิสระเกี่ยวกับหน้าที่งานที่เกี่ยวข้องภายใต้กรอบมาตรฐานการปฏิบัติงานตามวิชาชีพตรวจสอบภายใน

(6) การสอบทานการบริหารความเสี่ยง
มีการติดตามผลการดำเนินงานของการบริหารความเสี่ยงเพื่อให้มั่นใจว่า บริษัทฯ
ได้มีการบริหารจัดการความเสี่ยงที่มีประสิทธิผลและทันเวลาจนความเสี่ยงลดลงอยู่ในระดับที่ยอมรับได้
รวมถึงได้พิจารณานำแผนงานบริหารความเสี่ยงไปเป็นแนวทางในการวางแผนการตรวจสอบของฝ่ายตรวจสอบภายในให้สอดคล้องกันอย่างเหมาะสม

(7) การพิจารณาคัดเลือกและเสนอแต่งตั้งผู้สอบบัญชีบริษัทฯ ได้รับหนังสือเสนองานสอบบัญชีปี 2561
จากบริษัทไพร้ซ์วอเตอร์เฮาส์คูเปอร์ส เอบีเอเอส จำกัด
โดยคณะกรรมการตรวจสอบได้ร่วมกับฝ่ายบริหารพิจารณาประวัติ ผลงานและค่าสอบบัญชีที่เสนอ
โดยจากการประเมินผลการปฏิบัติงานของผู้สอบบัญชีของบริษัทฯ ในรอบปี 2551 – 2560
รวมถึงค่าสอบบัญชีที่เสนอ ซึ่งได้ผลเป็นที่พอใจใกล้เคียงกับปีก่อน
รวมทั้งได้สอบทานคุณสมบัติและความเป็นอิสระของผู้สอบบัญชีของบริษัทฯ
ว่าถูกต้องตามประกาศของสำนักงาน ก.ล.ต. และตลาดหลักทรัพย์ฯ
คณะกรรมการตรวจสอบจึงมีมติให้เสนอต่อคณะกรรมการบริษัทเพื่อขออนุมัติผู้ถือหุ้นพิจารณาแต่งตั้งนางอโนทัย
ลีกิจวัฒนะ ผู้สอบบัญชีรับอนุญาตเลขที่ 3442 และ/หรือ นายบุญเลิศ กมลชนกกุล
ผู้สอบบัญชีรับอนุญาตเลขที่ 5339 และ/หรือ นางสกุณา แย้มสกุล ผู้สอบบัญชีรับอนุญาตเลขที่ 4906
แห่งบริษัทไพรซ์วอเตอร์เฮาส์คูเปอร์ส เอบีเอเอส จำกัด เป็นผู้สอบบัญชีของบริษัทฯ ประจำปี
2561โดยกำหนดค่าสอบบัญชีเป็นจำนวนเงินไม่เกิน 2,300,000 บาท ทั้งนี้
ไม่รวมค่าใช้จ่ายที่เกี่ยวเนื่องกับงานตรวจสอบที่คิดตามจริง ในกรณีที่ผู้สอบบัญชีดังกล่าวข้างต้น
ไม่สามารถปฏิบัติหน้าที่ได้ให้บริษัทไพรซ์วอเตอร์เฮาส์คูเปอร์ส เอบีเอเอส จำกัด
จัดหาผู้สอบบัญชีรับอนุญาตอื่นของสำนักงานทำหน้าที่ตรวจสอบบัญชีและแสดงความเห็นต่องบการเงินของบริษัทฯ
แทนผู้สอบบัญชีดังกล่าวได้

(8) การพัฒนาการปฏิบัติหน้าที่ของคณะกรรมการตรวจสอบ
คณะกรรมการตรวจสอบได้พิจารณาและทบทวนกฎบัตรของคณะกรรมการตรวจสอบให้มีความเหมาะสมและสอดคล้องกับกฎหมายที่เกี่ยวข้อง
รวมถึงได้มีการประเมินผลการปฏิบัติงานของตนเองเพื่อให้สามารถรับทราบผลงาน
รวมถึงปัญหาต่างๆ
เพื่อการปรับปรุงแก้ไขการปฏิบัติหน้าที่ของคณะกรรมการตรวจสอบและทุกฝ่ายที่เกี่ยวข้องให้ดียิ่งขึ้น
โดยเกณฑ์การประเมินผลจะพิจารณาว่าได้มีการปฏิบัติในแต่ละเรื่องหรือไม่และมีระดับประสิทธิผลในระดับใด

คณะกรรมการตรวจสอบ

พล.ต.อ.

(อำนาจ อันอาตม์งาม)

  ประธานกรรมการตรวจสอบ
  2 มีนาคม 2561